TILAAJAN TURVALLISUUSASIAKIRJA

Rakennusten purku

Sisällys

[1 YLEISTÄ 2](#_Toc3983633)

[1.1 Turvallisuusasiakirjan tarkoitus 2](#_Toc3983634)

[1.2 Päätoteuttaja 2](#_Toc3983635)

[1.3 Töiden yhteensovitus ja työsuojelu 3](#_Toc3983636)

[1.4 Työsuojelusäädökset 3](#_Toc3983637)

[1.5 Lupien tarkastus 3](#_Toc3983638)

[1.6 Yhdyshenkilöt ja yhteystiedot, työnjohto 3](#_Toc3983639)

[1.7 Työmaatarkastukset 4](#_Toc3983640)

[2 VAARAA AIHEUTTAVAT RAKENNUSTYÖT 4](#_Toc3983641)

[2.1 Rakennuskohteen tyypilliset työturvallisuusriskit 4](#_Toc3983642)

[2.2 Tehtävät työt 4](#_Toc3983643)

[3 RAKENNUSTYÖN SUORITUSVAATIMUKSIA 5](#_Toc3983644)

[3.1 Työmenetelmät 5](#_Toc3983645)

[3.2 Rakennusvälineet 5](#_Toc3983646)

[3.3 Asbesti ja muut haitalliset materiaalit 5](#_Toc3983647)

[3.4 Palosuojelu 5](#_Toc3983648)

[3.5 Pölyn leviämisen estäminen ja meluntorjunta 6](#_Toc3983649)

[3.6 Putoamissuojaus 6](#_Toc3983650)

[3.7 Sähköistys ja valaistus 6](#_Toc3983651)

[3.8 Henkilöstösuojaimet 7](#_Toc3983652)

[3.9 Ensiapuvalmius 7](#_Toc3983653)

[3.10 Poistumistiet 8](#_Toc3983654)

[3.11 Fyysinen kuormitus ja työhygieeniset haittatekijät 8](#_Toc3983655)

[4 RAKENNUSALUE JA SEN OLOSUHTEET 8](#_Toc3983656)

[5 YLEISET VAATIMUKSET JA OHJEET 8](#_Toc3983657)

TILAAJAN TURVALLISUUSASIAKIRJA

1. YLEISTÄ
	1. Turvallisuusasiakirjan tarkoitus

Tämä turvallisuusasiakirja on rakennustyön turvallisuudesta annetun Valtioneuvoston

asetuksen (VNA 205 / 2009) 8 §:n mukainen rakennustyön suunnittelua ja valmistelua varten laadittu asiakirja.

Tämä asiakirja kertoo hankkeen erityisiä työturvallisuusriskejä ja vaaroja aiheuttavista olosuhteista ja työvaiheista niin, että urakoitsijat voivat varautua niihin asianmukaisesti.

Lisäksi asiakirja sisältää turvallisuus- ja menettelyohjeet rakennustyön toteutusta varten.

Jokaisen työmaalla toimivan urakoitsijan on noudatettava rakennuttajan ja päätoteuttajan antamia työturvallisuusohjeita ja osallistuttava omalla kustannuksellaan päätoteuttajan antamaan perehdyttämiseen ja työturvallisuuskoulutukseen.

Tämä asiakirja on urakkaohjelman liite ja täydentää rakennushankkeen muita urakka-asiakirjoja.

Rakennuttajalle ei siirry tämän asiakirjan tai muiden urakka-asiakirjojen kautta mitään päätoteuttajan velvoitteita. Tämä asiakirja ei poista tai vähennä rakennushankkeen muissa asiakirjoissa määritettyjä turvallisuustoimenpiteitä.

TILAAJA = Tervon kunta

TILAAJAN TILAAMA URAKOITSIJA = päätoteuttaja

* 1. Päätoteuttaja

Rakennuttaja edellyttää päätoteuttajalta hyvää turvallisuustasoa ja työtapaturmien tavoitetaso on nolla.

Päätoteuttajan velvollisuuksiin rakennushankkeen suunnitteluvaiheessa kuuluu ennakkoilmoituksen tekeminen työsuojelupiirin työsuojelutoimistolle, jos työmaa kestää kauemmin kuin kuukauden, ja jolla itsenäiset työnsuorittajat mukaan lukien työskentelee yhteensä vähintään 10 työntekijää sekä työmaasta, jolla työn määräksi arvioidaan yli 500 henkilötyöpäivää.

Päätoteuttajan velvollisuuksiin rakennushankkeen suunnitteluvaiheessa kuuluu eri töiden ja työvaiheiden tekemisen sekä niiden ajoituksen suunnittelu siten, että työt ja työvaiheet voidaan tehdä turvallisesti ja aiheuttamatta vaaraa työmaalla työskenteleville tai muille työn vaikutuspiirissä oleville (RakVNp 629/94 7 §).

Päätoteuttajan on tehtävä ennen rakennustöiden aloittamista kirjallisesti työturvallisuutta koskevat suunnitelmat, joiden mukaan työt, työvaiheet ja niiden ajoitus järjestetään mahdollisimman turvallisiksi ja ettei niistä aiheudu vaaraa työmaalla työskenteleville ja muille työn vaikutuspiirissä oleville (RakVNp 205/2009 10 §). Suunnitelma on tehtävä kirjallisena ja hyväksytettävä rakennuttajalla viimeistään ensimmäisessä työmaakokouksessa ja/tai turvallisuuden aloituskokouksessa.

Päätoteuttajan on huolehdittava turvallisuuden ja terveyden kannalta tarpeellisesta työmaan yleisjohdosta ja osapuolten välisen yhteistoiminnan ja tiedonkulun järjestämisestä, toimintojen yhteensovittamisesta sekä työmaa-alueen yleisestä siisteydestä ja järjestyksestä. (RakVNp 205/2009 12 §)

* 1. Töiden yhteensovitus ja työsuojelu

Päätoteuttajan on Valtioneuvoston asetuksen 12 §:n mukaan huolehdittava turvallisuuden ja terveyden kannalta tarpeellisesta työmaan yleisjohdosta ja osapuolten välisen yhteistoiminnan ja tiedonkulun järjestämisestä, toimintojen yhteensovittamisesta, sekä työmaan yleisestä siisteydestä ja turvallisuudesta.

* 1. Työsuojelusäädökset

Rakennuskohteessa noudatetaan työsuojelua koskevia lakeja ja määräyksiä, jotka ovat näkyvillä työmaalla.

* 1. Lupien tarkastus

Päätoteuttajan on huolehdittava, että työmaalla toimivilla henkilöillä on asianmukainen lupa ja koulutus sekä käytännönkokemus purkutöistä.

* 1. Yhdyshenkilöt ja yhteystiedot, työnjohto

Työmaanturvallisuudesta vastaavista henkilöistä päätoteuttaja pitää ajan tasalla olevaa listaa, joka päivitetään työmaakokousten yhteydessä. Jokaisen urakoitsijan tulee ilmoittaa turvallisuudesta vastaavat henkilönsä tähän listaan. Mikäli ei pidetä työmaakokouksia on ilmoitettava kirjallisesti työturvallisuudesta vastaavat henkilöt tilaajaa edustavalle työmaavalvojalle.

Kunkin urakoitsijan on nimettävä työmaalle teettämänsä työnjohtoa ja valvontaa varten siihen pätevä ja vastuunalainen henkilö.

* 1. Työmaatarkastukset

Päätoteuttajan tulee varmistaa rakennustyössä käytettävien koneiden ja laitteiden käyttötarkoitukseen sopivuus ja vaatimusten mukaisuus. (STM-21434)

Päätoteuttaja vastaa työmaan työ- ja suojatelineiden, kulkusiltojen sekä nostolaitteiden ja nostoapuvälineiden käyttöönottotarkastuksista kirjallisesti.

Päätoteuttaja vastaa työmaan turvallisuusseurannasta (ns. viikkotarkastus) kirjallisesti. Päätoteuttajan on ilmoitettava turvallisuusseurannan ajankohdasta turvallisuuskoordinaattorille, jotta turvallisuuskoordinaattori voi olla läsnä tarkastuksessa.

1. VAARAA AIHEUTTAVAT RAKENNUSTYÖT
	1. Rakennuskohteen tyypilliset työturvallisuusriskit

Rakennushanke on tyypillinen purkukohde, jolle tyypillisiä työturvallisuusriskejä ja riskejä sisältäviä työvaiheita ovat mm:

* asbestin purku ja käsittely (esim. vesikattohuopa, kylmiön sisäverhouslevyt, porrashuoneen vinyylilaatat)
* muiden haittamateriaalien purku ja käsittely (esim. ulkoverhousmaali, alakerran lattiat)
* muut purkutyöt, putoavat esineet, suojakaiteiden poisto
* telineiltä / nostolaitteista suoritettavat purkutyöt
* purkutarvikkeiden tai työntekijän putoamisvaara
* melu, tärinä, pöly ja piikkaus yms.
* nosto- ja siirtotyöt, henkilöiden tai taakkojen käsittely nostokonein tai fyysisesti
	1. Tehtävät työt

Päätoteuttaja laatii purkutyösuunnitelman töistään. Suunnitelmasta tulee selvitä purkumenetelmistä, purkujätteen pois viennistä, tarvittavasta osastoinnista, pölyn- ja meluntorjunta jne.

Purkutyön toteutuksessa on kiinnitettävä huomiota työmaa-alueen rajaamiseen aitauksella ulkopuolisilta henkilöiltä.

Urakoitsijan tulee ennen purkutöiden aloittamista ja työn aikana tehdä vahinkojen estämisen kannalta tarpeelliset tarkastukset ja tukemiset, sähkön ja veden katkaisut, sekä muut mahdolliset suojaustoimenpiteet.

1. RAKENNUSTYÖN SUORITUSVAATIMUKSIA
	1. Työmenetelmät

Työmenetelminä on käytettävä yleisesti vastaavissa töissä aikaisemmin hyväksi todettuja työmenetelmiä sekä ammattitaitoista ja osaavaa työvoimaa. Työntekijät on ennen työhön ryhtymistä perehdytettävä työpaikkaansa sekä annettava riittävästi työn opastusta (työsuojeluhallitus: Työntekijöiden perehdyttäminen, opetus ja ohjaus).

* 1. Rakennusvälineet

Työvälineiden, koneiden sekä muiden rakennusvälineiden tulee olla tarkoituksenmukaisia ja soveltuvia kulloiseenkin työvaiheeseen ja niiden tulee täyttää työturvallisuudelle asetetut vaatimukset. Käyttäjien on oltava ammattitaitoisia ja perehtyneitä koneiden ja laitteiden toimintaan, käyttötarkoitukseen ja turvallisuusohjeisiin. Ne on varustettava tarvittaessa sellaisilla apulaitteilla, ettei ympäristölle aiheuteta vahinkoa.

Milloin käsitellään sähkölaitteita erittäin vaarallisissa käyttöolosuhteissa, kuten märissä työtiloissa, ahtaiden metallisäiliöiden sisäpuolella ja niihin verrattavissa paikoissa, käytettävien laitteiden, tarvittavien suojavälineiden tai sallittavan jännitteen osalta on kukin urakoitsija velvollinen ryhtymään erityisiin turvallisuustoimenpiteisiin niin kuin sähköalan turvallisuusmääräyksissä erikseen määrätään.

* 1. Asbesti ja muut haitalliset materiaalit

Päätoteuttaja vastaa siitä, että työmaalla noudatetaan voimassa olevia työntekijöiden suojaamista koskevia lakeja, asetuksia ja määräyksiä.

Haitta-aineita, kuten mikrobeja ja/tai asbestia sisältävien materiaalien käsittelyssä on noudatettava viranomaismääräyksiä ja ohjeita, jotka koskevat ko. purkutöiden henkilösuojausta sekä työkohteen työnaikaista suojausta ja kohdepoistoja.

* 1. Palosuojelu

Palosuojelu järjestetään päätoteuttajan laatiman suunnitelman mukaisesti. Työmaalla on oltava tarpeelliset palonsammutus- ja palohälytysvälineet, turvallisuuskilvet, tarpeelliset ohjeet tulipalon varalta sekä päätoteuttajan nimeämä vastuuhenkilö, jonka velvollisuuksiin kuuluu huolehtia siitä, että työmaalla on riittävä määrä alkusammutukseen perehdytettyjä henkilöitä.

Jokainen urakoitsija on velvollinen kiinnittämään erityistä huomiota paloturvallisuuteen ja toimimaan vastuualueellaan niin, että tulipalon vaaraa ei synny ja noudattamaan laadittua työturvallisuusohjetta, rakennuttajan vakuutusyhtiön suojeluohjetta ja viranomaisten antamia suojeluohjeita.

Kukin urakoitsija huolehtii omien töidensä osalta työnaikaisesta palosuojauksesta, paloturvallisuudesta, tulipalovartioinnista ja tulitöiden jälkivartioinnista vähintään 2 tuntia työskentelyn päättymisestä. Kukin urakoitsija vastaa tulityössään tarpeellisesta alkusammutuskalustosta. Tulitöitä tekevillä on oltava asianmukainen tulityökoulutus ja voimassa oleva ao. tulityöhön liittyvä tulityökortti.

Kaasu- ja nestekaasupullojen varastointi sisätiloihin ja rakennuksen viereen on kielletty ja niiden varastoinnista ja säilytyksestä on sovittava etukäteen valvojan kanssa. Sekä täysinäiset että tyhjät kaasu- ja nestekaasupullot on ehdottomasti säilytettävä pystyasennossa.

* 1. Pölyn leviämisen estäminen ja meluntorjunta

Päätoteuttaja vastaa riittävästä, asianmukaisin välinein tehdystä työkohteen siivouksesta ja suojauksesta pölyn leviämisen estämiseksi.

Päätoteuttaja vastaa työmaan ulkopuolelle kulkeutuneen pölyn ja lian pudistuksesta päivittäin. (katualueet ja naapurikiinteistöt).

Päätoteuttajan on tiedotettava 7 päivää ennen työn aloittamista melun vaikutuspiirissä oleville asukkaille tai muille sellaisille kohteille, joille työstä saattaa aiheutua haittaa tai häiriötä. Tiedotteessa on oltava työn kokonaiskestoaika ja työstä vastaavien yhteystiedot. Vastaavan henkilön tulee olla tavoitettavissa tiedotteen yhteystietojen avulla koko työn ajan.

* 1. Putoamissuojaus

Työskenneltäessä kaivannoissa tai paikoissa, joissa on putoamisvaara, on kukin urakoitsija velvollinen käyttämään putoamisen estävällä suojauksella varustettuja työtasoja, henkilönostolaitteita, suojaverkkoja, turvavöitä köysineen tai muita putoamisen estäviä suojalaitteita tai rakenteita RakVNp 205/2009 28 §:n mukaisesti.

Milloin työskentelypaikoille tai kulkuteille voi pudota rakennustarvikkeita tai -jätteitä, on kunkin urakoitsijan järjestettävä suojaksi tarkoituksen mukaisia kaiteita, aitauksia, suojakatoksia tai muita turvallisuuslaitteita ja -rakenteita RakVNp 205/2009 29 §:n mukaisesti.

* 1. Sähköistys ja valaistus

Päätoteuttajan tulee laatia työmaan työnaikainen sähköistyssuunnitelma. Osana sähköistyssuunnitelmaa tulee olla sähkötöiden turvallisuusohjeet, jotka jaetaan kaikille työmaalla työskenteleville.

Päätoteuttajan on tarkastettava, että sähkölaitteet, kuten kaapelit, jakokeskukset sekä valaisinkalusteet on sijoitettu siten, etteivät ne helposti rikkoonnu eivätkä aiheuta kompastumisen tai sähköiskun vaaraa. Ajoteillä olevat kaapelit ovat joko suojattava tarkoituksen mukaisella tavalla ajoneuvojen aiheuttamilta rasituksilta tai ripustettava riittävän korkealle.

Kaikkien sähköasennusten on täytettävä sähköturvallisuusmääräykset. Rakennustyömaalla sekä erityisesti kulku- ja kuljetusteillä on oltava riittävä ja sopiva yleis- ja paikallisvalaistus.

* 1. Henkilöstösuojaimet

Työmaalla on käytettävä aina henkilösuojaimia mm. kypärä, silmä- ja kuulonsuojaus, varoitusvaate, turvajalkineet sekä tarvittaessa polvisuojia.

Henkilönsuojainten on oltava CE-merkittyjä ja täytettävä suojaimia koskevat Henkilönsuojaindirektiivin 89/686/EEC vaatimukset. Direktiivi määrittelee oleelliset terveyttä ja turvallisuutta koskevat vaatimukset henkilönsuojaimille.

Työvaiheissa, joissa syntyy mm. kivi-, muovi-, metalli-, ja homepölyä, tulee käyttää vähintään p2-luokan hengityssuojaimia.

* 1. Ensiapuvalmius

Ks. VNA 205/2009 74 §. Päätoteuttajan tulee huolehtia, että työmaan henkilöstön käytössä on asianmukaiset ensiapuvarusteet sekä tarpeellinen määrä tarpeellinen ensiavun antamiseen perehdytettyjä henkilöitä.

Päätoteuttajan tulee huolehtia, että ensiapuvälineiden riittävyys ja ominaisuudet sekä niiden säilytyspaikka on järjestetty tapaturman tai sairastumisen varalta sekä seurattava niiden asianmukaisuutta.

Päätoteuttaja on velvollinen kertomaan työntekijöille perehdyttämistilaisuudessa, missä ensiaputarvikkeet sijaitsevat ja ketkä ovat ensiavun antamiseen perehdytettyjä henkilöitä.

Vakavan tapaturman sattuessa on otettava välittömästi yhteyttä yleiseen hätänumeroon. Vakavasta tapaturmasta (ruumiinvamma) on ilmoitettava välittömästi työsuojelupiirille sekä poliisille.

* 1. Poistumistiet

Vaaratilanteissa työntekijöiden on voitava poistua nopeasti ja mahdollisimman turvallisesti kaikista työskentelypaikoista. Kukin urakoitsija vastaa osaltaan siitä, että poistumistiet pidetään esteettöminä ja että ne johtavat turvalliselle alueelle mahdollisimman suoraan.

Pelastustiet on pidettävä jatkuvasti esteettöminä.

* 1. Fyysinen kuormitus ja työhygieeniset haittatekijät

Kukin urakoitsija vastaa siitä, että työmenetelmät ja työvälineet valitaan siten, ettei niiden käytöstä aiheudu liiallista kuormitusta työntekijöille. Tästä on huolehdittava erityisesti silloin, kun on kyse pitkäaikaisesta käytöstä tai toistosuorituksista.

Rakennustyömaalla on käytettävä sellaisia koneita ja laitteita, joiden melunpäästöt tai muut fysikaaliset tai kemialliset haittatekijät alittavat niille asetetut viranomaismääräykset. Työntekijät on suojattava kemiallisilta ja fysikaalisilta haitoilta ensisijassa koneisiin, työvälineisiin, työmenetelmiin ja työympäristöön kohdistuvilla toimenpiteillä.

1. RAKENNUSALUE JA SEN OLOSUHTEET

Työalueen tontilla välittömässä läheisyydessä ei ole muita kiinteistöjä kuin purettavat. Viereisellä tontilla on noin 15 metrin päässä asuinkerrostalo, jossa asuu lapsiperheitä.

1. YLEISET VAATIMUKSET JA OHJEET

Urakoitsijan on huolehdittava siitä, että kaikki urakoitsijan tähän työmaahan liittyvät Valtioneuvoston asetuksen N:o 205 / 2009 mukaiset rakennustyön turvallisuutta koskevat määräykset tulevat hoidetuksi.

Lisäksi noudatetaan muun muassa seuraavia ohjeita: RIL 191-1998 Työturvallisuuden varmistaminen rakennushankkeen suunnittelussa RIL 142-1999 Työtelineet ja suojarakenteet

RIL 174-6-1995 Korjausrakentaminen VI osa, Työturvallisuus Rakennusalan kustantajat; Rakennustöiden turvallisuusmääräykset selityksineen

Tervossa 28.03.2019

Matti Maapuro

vs. tekninen johtaja

Tervon kunta